[{"text_idx": "#000003", "text": "BerdintasunaEuskaraAntolaketa, langileria eta gardentasunaHaur eta gazteriaHerritarrentzako arretaHirigintzaIdazkaritzaIngurumena Agenda 21Kirol patronatuaKulturaNekazal eremuaOgasuna eta artekaritzaOngizateaSustapen Ekonomikoa eta EnpleguaUdaltzaingoa"}, {"text_idx": "#000007", "text": "Gaur egun Inauteriak, Garizumari hasiera ematen dio. Hausterre eguna baino hiru edo lau egun lehenago ospatzen dira. Jai hauek, baraualdi eta barnebiltzearen aurrekotzat jotzen dira."}, {"text_idx": "#000008", "text": "Europa kristauan, aintzinatik Inauteriak ospatzeko joera oso zabaldua egin arren, jai gehientsuenen gisa, jatorria aintzinako jentil ohituretan daude."}, {"text_idx": "#000009", "text": "\u201cSasikoipatsu\u201d, Inauterietako aintzinako ohitura bat da. Elgoibartarrek, gorputza garizumarako prestatu behar zela esaten zuten. Beraz, \u201cSasikoipatsu\u201d, lagun taldea mendira joaten zen eta su baten inguruan, txorizoa erre edo egosi eta ogiaren jaten zuten, barre algara eta txantxa artean. Hasieran, arrautzak ere eramaten zituzten eta urdaiazpiko edo txorizoakin tortilak egiten zituzten. \u201cKaletar\u201d gehienek oilorik ez zutenez, bizi lagunaren oilategitik arrautzak hartzen zituzten -baimenik gabe, noski-. Batzutan arrautzen bilaketa hau \u201cSasikoipatsu\u201d baino hiru edo lau egun lehenago hasten zen: Arrautza bat hartu hemendik, beste bat handik eta gero \u201cSasikoipatsu\u201d-ko askaria haundia egiteko. Lagun talde bakoitza leku jakin batera joaten zen."}, {"text_idx": "#000013", "text": "Abuztua: Abuztuan, berriz, hilaren 23an San Bartolome jaiei ematen zaie hasiera. Herriko jai nagusiak dira San Bartolome baita zaindari nagusia Erdi Arotik, eta jai horietan hainbat eta hainbat ekintza izaten da ospakizun erlijiosoez gain (Bezperak eta Meza nagusia). Hauen artean sokamuturra eta Mauxitxa Txarangaren kalejira nabarmenduko ditugu. San Bartolome jaietan Txiki eguna izaten da benetan berezia adin guztietako jendearentzat, darion alaitasun eta erlaxazioagatik. Hirurogeiko hamarkadan goizeko sokamuturraren ostean, jendeak mahatsa jateko ohitura zuen, eta egun batean, jan beharrean aleak elkar botatzera pasa ziren gazteak. Denborarekin, mahats aleekin egiten zena ardo beltzarekin egitera pasa da. Horrela bada, gaur egun, Txiki egunean herritarrak kamiseta zuria eta zapi gorria jantzita ateratzen dira. Sokamuturraren ondoren koadrila osoa elkartu eta hamaiketakoa eta txikiteoa egiten dute. Tabernaz tabernako prozesio horretan batak besteari ardo beltza botatzen diote elkarri, guztiek ardoz blai bukatu arte. Arratsaldeko ordu biak aldera, herritarrak Errosario kalera joan eta, Mauxitxa txarangaren musikari jarraituz, kalejira luzea egiten dute euforia giroan Kalegoen Plazara iritsi arte. Esan beharra dago askok, gazteek batik bat, 17:00ak aldean bazkaltzen dutela egun horretan."}, {"text_idx": "#000014", "text": "1932an San Bartolome txiki eguneko eguerdian \"Soka-dantza\" dantzatzen hasi zen J. L. Pujanak eta R. Andonegik prestatutako taldea, eta A. Zubiaurre eta A. Azpiazu aritu ziren bakarlari. 1964an, San Bartolome egunean hasi ziren dantzatzen Ongarri elkartearen eskutik, eta harrezkero, besteak beste, Elorrak, gazte talde batek eta Haritz dantzari taldeak eman zioten jarraipena. Elgoibarren, jaietan izaten diren sokamuturrek izugarrizko arrakasta dute, jende asko erakartzen baitu. Elgoibarko sokamuturrari buruzko lehen aipamena 1660ko da, eta ohitura eta jolas honi gaur egunera arte eutsi zaio. San Bartolome eguneko prozesioari dagokionez, urte luzetan ospatu gabe egon ondoren, 1997an ekin zitzaion berriz, nahiz eta 2020an eta 2021ean eten egin zen koronabirusa pandemiagatik."}, {"text_idx": "#000015", "text": "Elgoibarko auzoek ere ospatzen dituzte euren jaiak. Ekainaren 29an Idotorbe (San Pedro) auzokoak izaten dira. Auzo honetantxe ere Santumotz erromeria izan ohi da abuztuaren bigarren igandean. Sallobetente-Ermuaranekoak abuztuaren 10ean. Azkue (San Roke) auzokoak abuztuaren 16an, eta Aiastia (San Migel) auzokoak irailaren 29an izan ohi dira."}, {"text_idx": "#000016", "text": "Urtea hasteko, urtarrilean Juan Mugerza Nazioarteko Kros ospetsua izan ohi da Elgoibarren, eta bertara nazioarteko korrikalari onenak etortzen dira. Duatloia ere izan ohi da maiatza aldera, Urgazik antolatua, eta lasterketa honetan bizikletan eta korrikan aritzen dira. Urte osoan zehar, hilaren azken larunbatean, ganadu feria ospatzen da herrian."}, {"text_idx": "#000017", "text": "Gainera, urteko azken larunbatean antzinako Gabon Zaharreko feria handi eta entzutetsua ospatzen da. Bertan, inguruko zein urrutiagoko zenbait baserritar etortzen dira eta mota guztietako produktuak (barazki, fruta, gazta, eztia... eta abereak) eskaintzen dituzte."}, {"text_idx": "#000018", "text": "Maiatzean, berriz, Morkaiko Mendizale Elkarteak Elgoibarko Mendi Itzulia antolatzen du. Parte-hartzaileek 40 km inguru egin behar izaten dituzte oinez, herriko mendiak zeharkatuz. Badira ere beste kirol eta kultur jarduera batzuk ere, adibidez: Nazioarteko Folklore jaialdia, zine kluba eta aire libreko zinea, erakusketak, antzerkia emankizunak, Nahaste borraste herri proba, atletismo eta txirrindularitza lasterketak eta areto futboleko txapelketa..., eta abar."}]